आज सुबह दिल्ली के अलीपुर थाना एरिया में रमजानपुर गांव के खेतों में पेड़ पर फांसी के फंदे से लटका हुआ एक बुजुर्ग शख्स का शव मिला। बुजुर्ग का नाम ओमप्रकाश है जिसकी उम्र करीब 65 साल है। ओम प्रकाश रमजानपुर में ही पिछले करीब सात सालों से अपनी बहन के पास रह रहा था। बीते कल देर शाम मोहम्मदपुर गांव के अपने घर से नजदीक के ही रमजानपुर खेतों में टहलने के लिए गया था। सुबह तक ओमप्रकाश घर नहीं पहुंचा। परिजन भी उसकी तलाश कर रहे थे तभी सूचना मिली कि गांव के बाहर खेतों में पेड़ से एक शख्स का शव लटका रहा है। परिजन यहां पहुंचे तो सब ओमप्रकाश का ही था। पेड़ के नीचे के टहनी से गले में डालने वाले गमछे से फांसी लगा रखी थी।